অস্ট্রেলিয়ার পর এবার মর্মান্তিক ঘটনা দক্ষিণ আফ্রিকায়!

ওয়েব ডেস্ক : অস্ট্রেলিয়ার (Australia) পর এবার দক্ষিণ আফ্রিকা (South Africa)। বড়দিনের আগে রক্তাক্ত হল জোহানেসবার্গ। বন্দুবাজের গুলিতে প্রাণ (Death) হারালেন অন্তত ৯ জন। ঘটনায় আহত হয়েছেন বলে খবর। পুলিশ সূত্রে খবর, এ নিয়ে দক্ষিণ আফ্রিকায় দ্বিতীয়বার গুলি চালানোর ঘটনা ঘটে গেল।

জানা গিয়েছে, এই হামলার ঘটনা ঘটেছে জোহানেসবার্গ (Johannesburg) থেকে প্রায় ৪০ কিলোমিটার দক্ষিণ-পশ্চিমে সোনার খনি এলাকা বেকারসডালের একটি বারে। রাত ১টা নাগাদ এই ঘটনা ঘটেছে। অভিযোগ, বেশ কয়েকজন বন্দুকবাজ হঠাৎ করে গুলি চালাতে শুরু করে। ঘটনায় বহু সাধারণ মানুষ গুরুতর আহত হন। তাঁদেরকে হাসপাতালে নিয়ে যাওয়া হলে ৯ জনের মৃত্যু হয় বলে খবর। ঘটনায় আহত হয়েছেন আরও দশজন। এই ঘটনার পিছনে কারা জড়িত, তা জানতে ইতিমধ্যে তদন্ত শুরু করেছে পুলিশ (Police)।

আরও খবর : জাতীয় কবি নজরুলের সমাধির পাশে হাদিকে সমাহিত করার সিদ্ধান্তে বিতর্ক বাংলাদেশে

কিছুদিন আগে প্রিটোরিয়াতে হামলার ঘটনা ঘটেছিল। তার জেরে প্রাণ হারিয়েছিলেন ১২ জন। পুলিশ সূত্রে খবর, মাফিয়ারাজ এবং অনৈতিক ব্যবসার প্রতিযোগিতার কারণে সে দেশে বেড়েই চলেছে এই ধরণের হামলার ঘটনা। প্রসঙ্গত, সুরক্ষার জন্য বহু মানুষ সে দেশে নিজেদের কাছে অস্ত্র রাখেন। তবে এই অস্ত্র আইন কঠোর করা হলেও, অবৈধ অস্ত্র রয়েছে বহু মানুষের কাছে।

দক্ষিণ আফ্রিকার এই ঘটনা সম্প্রতি অস্ট্রেলিয়ার বন্ডি বিচে ঘটে যাওয়া ঘটনার স্মৃতি ফিরিয়ে আনছে। সেখানে ইহুদিদের এক উৎসবে হামলা চালিয়েছিল দু’জন জঙ্গি। তাদের গুলিতে প্রাণ হারিয়েছেন ১৬ জন। শিশু, মহিলা কাউকেই রেয়াত করা হয়নি। ওই দুই জঙ্গি হল সাজিদ আক্রম (৫০) ও তার পুত্র নাভিদ আক্রম (২৪)। সম্পর্কে তারা পিতা-পুত্র।